
LĒMUMS
Jūrmalā
	2026. gada 24. septembrī
	
	Nr.
	517


	Par zemes vienību Trikātas ielā 2A, Jūrmalā, un Brīvības prospektā 30A, Jūrmalā, apvienošanu, adreses likvidēšanu un piešķiršanu
	(protokols Nr. 11, 46. punkts)


Izskatot nekustamo īpašumu Trikātas ielā 2A, Jūrmalā un Brīvības prospektā 30A, Jūrmalā īpašnieka (turpmāk – īpašnieks) 2026. gada 20. augusta iesniegumu, kas Jūrmalas valstspilsētas administrācijā (turpmāk – Administrācija) reģistrēts ar Nr. 1.1-39/26S-10351, ar lūgumu apvienot zemes vienības Trikātas ielā 2A, Jūrmalā, kadastra apzīmējums 13000083806 un Brīvības prospektā 30A, Jūrmalā, kadastra apzīmējums 13000083805, Jūrmalas dome konstatē turpmāk minēto.
Īpašuma tiesības uz nekustamo īpašumu Trikātas ielā 2A, Jūrmalā, kadastra numurs 13000083806, Jūrmalas pilsētas zemesgrāmatas nodalījumā Nr. 3480 nostiprinātas īpašniekam. Nekustamais īpašums sastāv no zemes vienības 1200 m2 platībā, kadastra apzīmējums 13000083806, dzīvojamās mājas ar kadastra apzīmējumu 13000083806001 un saimniecības ēkas ar kadastra apzīmējumu 13000083806002.

Īpašuma tiesības uz nekustamo īpašumu Brīvības prospektā 30A, kadastra numurs 13000083805, Jūrmalas pilsētas zemesgrāmatas nodalījumā Nr. 252 nostiprinātas īpašniekam. Nekustamais īpašums sastāv no zemes vienības 560 m2 platībā, kadastra apzīmējums 13000083805.

Zemes vienība Trikātas ielā 2A, Jūrmalā robežojas ar zemes vienību Brīvības prospektā 30A, Jūrmalā.

Zemes vienībām saskaņā ar zemesgrāmatas nodalījuma Nr. 3480 IV. daļas 1., 2. iedaļas 2.1. ierakstu un zemesgrāmatas nodalījuma Nr. 252 IV. daļas 1., 2. iedaļas 2.1. ierakstu ir nostiprināta hipotēka.

AS “SEB banka”, reģistrācijas Nr. 40003151743, 2026. gada 27. augustā ir izsniegusi īpašniekam piekrišanu Nr. SEBLV/26/CR15873 apvienot nekustamos īpašumus Trikātas ielā 2A, Jūrmalā, kadastra numurs 13000083806 un Brīvības prospektā 30A, Jūrmalā, kadastra numurs 13000083805. Par nekustamo īpašumu tiesībām nav ierosināta tiesvedība.

Saskaņā ar Jūrmalas pilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” teritorijas izmantošanas un apbūves noteikumiem, zemes vienība Trikātas ielā 2A, Jūrmalā un zemes vienība Brīvības prospektā 30A, Jūrmalā atrodas Savrupmāju apbūves teritorijā (DzS3).

Zemes ierīcības likuma 8. panta trešās daļas 2. punkts noteic, ka zemes ierīcības projekts nav jāizstrādā, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.

Pamatojoties uz Zemes ierīcības likuma 8. panta trešās daļas 2. punktu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 19.1.apakšpunktu, Ministru kabineta 2021. gada 29. jūnija noteikumu Nr. 455 „Adresācijas noteikumi” 9., 10., 15. punktu, 18.1. apakšpunktu, 34., 84. punktu, Jūrmalas pilsētas Teritorijas izmantošanas un apbūves noteikumu, kas apstiprināti ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” 2.3.apakšnodaļas 9. punktu, 4.1.3.4. apakšpunktu un Jūrmalas domes Attīstības un vides jautājumu komitejas 2026. gada 10. septembra sēdes atzinumu (protokols Nr. 1.2-11/72), Jūrmalas dome nolemj:
1. Apstiprināt zemes vienību Trikātas ielā 2A, Jūrmalā un Brīvības prospektā 30A, Jūrmalā apvienošanu.
2. Likvidēt un piešķirt adresi:
	Veiktā darbība
	Adresācijas objekts
	Kadastra

apzīmējums
	Adresācijas objekta esošā adrese
	Adresācijas objekta jaunā adrese
	Platība

	Likvidēt adresi
	Zemes vienība
	13000083805
	Brīvības prospekts 30A, Jūrmala
	-
	560 m2

	Likvidēt adresi
	Zemes vienība
	13000083806
	Trikātas iela 2A, Jūrmala
	-
	1200 m2

	Piešķirt adresi
	Apvienotajai zemes vienībai
	-
	-
	Trikātas iela 2A, Jūrmala
	1760 m2


3. Saglabāt esošo adresi:

	Veiktā darbība
	Adresācijas objekts
	Kadastra apzīmējums
	Adresācijas objekta esošā adrese

	Saglabāt esošo adresi
	Dzīvojamā māja
	13000083806001
	Trikātas iela 2A, Jūrmala

	Saglabāt esošo adresi
	Saimniecības ēka
	13000083806002
	Trikātas iela 2A, Jūrmala


4. Noteikt, ka apvienotās zemes vienības nekustamā īpašuma lietošanas mērķis ir individuālo dzīvojamo māju apbūve (kods 0601).
5. Uzdot apvienotās zemes vienības īpašniekam vai, ja tāda nav, valdītājam vai kadastra subjektam individuāli un visiem īpašniekiem vai, ja tādi nav, valdītājiem vai kadastra subjektiem kopā nodrošināt visu pazemes un virszemes inženiertīklu saglabāšanu, kas atrodas zemes vienības teritorijā un netraucēt to ekspluatāciju.

Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

